Guti

Guti ya'ia da'ö sambua mbotoŵa soguna ba wanaba simane; nukha, bu, ba tanöbö'önia. Ba Danö Niha, no oi la'ila niha mbotoŵa da'a, arakhagö dozi omo oi so'ia. Ba li Indonesia latötöi ia; Gunting. Guti andre, na lafaigi moroi ba wangoguna'ö ya'ia, töra moroi ba Rosö, simane ba wanaba karate, yamendrua sa'ae ba wanaba bu. Sikhalania, so dombua mbawa sifaoma mohalöŵö na la'oguna'ö ia. Na rose, so du'i-tu'i si tebai ni'oguna'ö ba wanaba gofu hadia ia. Ba wa'atedou wangi'ila noa, no oya zikhalania, so zangoguna'ö plastik ndrangania, irege no sambua wakake si so ba dozi omo niha.

 Böröta Guti (asal usul) 
Molo'ö si no la'ila niha, wa guti andre, no'ara la'ila niha, so zanguma'ö wa no ba zi 3000-4000 fakhe si lalö la'oguna'ö ia. Böröta sibai ya'ia da'ö moroi ba mbanua Timur Tengah, moroi ba Mesir no lahaogö guti andre, ba ndröfi si 1500 SM (sebelum masehi). Aefa da'ö niha ba Romawi Kuno ba ndröfi si 100 M (masehi) no lahaogö guti moroi ba zi'öli faoma zihulö zimo ma perunggu. So nifotöi pivot ma gunting silang nifazökhi faoma tanga si no la'oguna'ö niha ngaotu fakhe. Ba hiza ba ndröfi si 1761, Robert Hinchliffe ihaogö guti andre ba pabrik ba Inggris tenga sa'ae ha moroi ba zi'öli (besi) hiza ihaogö moroi ba baja.Techno.Okezone.Com, Ahmad Luthfi, Jurnalis, Jum'at 23 Oktober 2020 22:31 WIB, "Ini Sejarah Gunting hingga Melekat dengan Kehidupan Manusia", , Mufaigi me 3 September 2022/

 Umbu 

Kategori:Nias
Kategori:Bohou tesura